**DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2020**–**2021 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE NUSTATYMO**

2020 m. kovo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 1 dalies 7 punktu, 16 straipsnio 4 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo (aktuali redakcija), patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 3 punktu, Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Priėmimo į Rokiškio rajono savivaldybės bendrojo ugdymo mokyklas tvarkos aprašo, patvirtinto Rokiškio rajono savivaldybės tarybos 2019 m. lapkričio 29 d. sprendimu Nr. TS-231 „Dėl Priėmimo į Rokiškio rajono savivaldybės bendrojo ugdymo mokyklas tvarkos aprašo patvirtinimo“, 5 punktu ir Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu (aktuali redakcija), patvirtintu Rokiškio rajono savivaldybės tarybos 2016 m. balandžio 29 d. sprendimu Nr. TS-108 „Dėl Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo, Rokiškio rajono savivaldybės taryba n u s p r e n d ž i a:

1. Nustatyti priešmokyklinio ugdymo grupių ir klasių komplektų skaičių 2020–2021 mokslo metams Rokiškio rajono savivaldybės bendrojo ugdymo mokyklose (priedas).

2. Pavesti sprendimo vykdymo kontrolę savivaldybės administracijos Švietimo, kultūros ir sporto skyriaus vedėjui.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2020**–**2021 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE NUSTATYMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas – nustatyti priešmokyklinio ugdymo grupių ir klasių komplektų skaičių rajono bendrojo ugdymo mokyklose 2020–2021 mokslo metams.

**Šiuo metu esantis teisinis reglamentavimas.**

Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas (aktuali redakcija), patvirtintas Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Priėmimo į Rokiškio rajono savivaldybės bendrojo ugdymo mokyklas tvarkos aprašas, patvirtintas Rokiškio rajono savivaldybės tarybos 2019 m. lapkričio 29 d. sprendimu Nr. TS-231, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas (aktuali redakcija), patvirtintas Rokiškio rajono savivaldybės tarybos 2016 m. balandžio 29 d. sprendimu Nr. TS-108.

**Sprendimo projekto esmė.**

Projektas parengtas vadovaujantis Priėmimo į valstybinę ir savivaldybės bendrojo lavinimo, profesinę mokyklą bendrųjų kriterijų sąrašo 3 punktu (mokyklos steigėjas kiekvienais kalendoriniais metais iki kovo 31 d. nustato mokinių ir klasių pagal vykdomas bendrojo ugdymo programas skaičių, priešmokyklinio ugdymo grupių ir vaikų skaičių kitiems mokslo metams) bei Mokyklų, vykdančių formaliojo švietimo programas, tinklo kūrimo taisyklėmis.

Bendrojo ugdymo mokyklose: besimokančių pagal pradinio ugdymo programą: didžiausias mokinių skaičius klasėje – 24, mažiausias mokinių skaičius klasėje – 8; besimokančių pagal pagrindinio ugdymo programą: didžiausias mokinių skaičius klasėje – 30, mažiausias mokinių skaičius klasėje – 8; besimokančių pagal vidurinio ugdymo programą: didžiausias mokinių skaičius klasėje – 30, mažiausias mokinių skaičius klasėje – 12.

Bendrojo ugdymo klasės jungiamos mokyti pagal (iš viso 5 jungtinių klasių komplektai):

- pradinio ugdymo programą: Rokiškio mokyklos-darželio „Ąžuoliukas“ Kavoliškio skyriuje, Rokiškio r. Kamajų Antano Strazdo gimnazijos Jūžintų skyriuje, Rokiškio r. Panemunėlio mokykloje-daugiafunkciame centre;

- pagrindinio ugdymo programos pirmąją dalį (5–8 kl.): Rokiškio r. Kamajų Antano Strazdo gimnazijos Jūžintų skyriuje.

Jungtiniai klasių komplektai (7) planuojami taip pat Rokiškio suaugusiųjų ir jaunimo mokymo centre bei Rokiškio pagrindinėje mokykloje.

2020 m. rugsėjo 1 d. iš viso planuojami 145 klasių komplektai, mokinių – 2761 (2019 m. rugsėjo 1 d. iš viso buvo 156 klasių komplektai, mokinių – 2911).

Informaciją dėl planuojamų klasių komplektų skaičiaus 2020–2021 mokslo metams Švietimo, kultūros ir sporto skyriui pateikė mokyklų direktoriai**.**

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų, reglamentuojančių klasių komplektų skaičiaus bendrojo ugdymo mokyklose nustatymą, vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Aiškus ir skaidrus klasių komplektavimas savivaldybės mokyklose. Savalaikė ir tiksli informacija: mokinių tėvams dėl mokyklos pasirinkimo; mokykloms dėl tinkamo 2020–2021 mokslo metų ugdymo planų parengimo, krūvių mokytojams paskirstymo, lėšų planavimo.

**Finansavimo šaltiniai ir lėšų poreikis**.

Mokymo ir savivaldybės lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė